[{"text_idx": "#000003", "text": "Mae Tywysog Cymru wedi ei ganmol am ei ymroddiad, ei gariad a a\u2019i gefnogaeth i bobl Cymru. Yn etifedd i\u2019r goron, arwisgwyd y Tywysog Charles yn Dywysog Cymru gan y Frenhines ar y 1af o Orffennaf 1969 a thorrodd gacen i ddathlu\u2019r achlysur ac yfed paned o de o gwpan a\u0302 draig goch Cymru arni."}, {"text_idx": "#000004", "text": "Naw oed oedd Charles yn 1958 pan gyhoeddwyd mai ef fyddai Tywysog Cymru a chafodd ei arwisgo\u2019n ffurfiol gan ei fam, mewn seremoni llawn rhwysg yng Nghastell Caernarfon. Gwyliwyd y darllediad gan 19 miliwn o bobl yn y DU a miliynau ledled y byd. Hanner can mlynedd ers y digwyddiad arwyddocaol hwn, cafodd yr ail bont dros afon Hafren ei hailenwi\u2019n Bont Tywysog Cymru i anrhydeddu pen-blwydd Charles yn 70."}, {"text_idx": "#000005", "text": "Mwynhaodd Charles, y Tywysog Cymru sydd wedi gwasanaethu hiraf, wythnos yng Nghymru, lle bu\u2019n rhan o dros ddwsin o ddigwyddiadau ledled y wlad. Roedd un digwyddiad, yng Nghoedwig Ty\u2019n-y-Coed, yn cynnwys cyfarfod a\u0302 gweithwyr coedwigaeth a\u0302 cheffylau yn ei ro\u0302l fel noddwr cymdeithas Coedwigo a\u0302 Cheffylau Prydain. Mae\u2019r sefydliad hwn yn hyrwyddo defnyddio ceffylau fel \u201cpeiriannau craidd\u201d wrth gynaeafu coed. Hefyd, aeth ar ymweliad a\u0302 chanolfan Ymddiriedolaeth y Tywysog yn Nantgarw, lle bu\u2019n cyfarfod gweithwyr llinell gymorth yr elusen a phobl ifanc sydd wedi elwa o\u2019r cyngor a gafwyd."}, {"text_idx": "#000007", "text": "Sefydlwyd Ymddiriedolaeth y Tywysog yn 1976 gan y Tywysog Charles, gan ddefnyddio ei da\u0302l terfynol gan y llynges, er mwyn helpu pobl ifanc oresgyn amgylchiadau heriol, i ddechrau ym myd gwaith neu hyd yn oed gychwyn eu busnesau eu hunain. Hyd yma, mae\u2019r ymddiriedolaeth wedi helpu bron i filiwn o bobl ifanc."}]